VUKOVARSKO-SRIJEMSKA ŽUPANIJA

OSNOVNA ŠKOLA IVANA GORANA KOVAČIĆA

Vinkovci, Hrvatskih žrtava 11

OIB: 12033164180

Klasa: 400-01/18-01/10-1

Ur.broj: 2188-21-18-03-1

U Vinkovcima, 13. studenog 2018. godine

G R A D V I N K O V C I

Upravni odjel društvenih djelatnosti

Vinkovci, Kralja Zvonimira 1

**Obrazloženje prijedloga Financijskog plana 2019.-2021. godine**

Osnovna škola Ivana Gorana Kovačića Vinkovci, jedna je od sedam osnovnih škola u Vinkovcima. Škola obavlja djelatnost osnovnog obrazovanja kao javna ustanova. Zadaća osnovnog školstva je osiguranje kontinuiranog razvoja učenika kao duhovnog, moralnog, tjelesnog, intelektualnog i društvenog bića u skladu s njegovim sklonostima i sposobnostima. Zadaće i ciljevi osnovnog školstva ostvaruju se prema utvrđenim nastavnim planovima i programima, koji su sastavni dio Godišnjeg plana i programa rada Škole i školskog Kurikuluma.

Odgojno-obrazovni rad ostvaruje se u dvije smjene, u 25 razrednih odjela. U ovoj školskoj godini 2018./2019. broj učenika se povećao u odnosu na prethodnu godinu, tako da je ukupan broj 484 učenika. U školi je zaposleno 55 djelatnika. Stručni tim škole čine stručni suradnici: pedagog, defektolog i knjižničar. U projekt „Vrijeme užine III“ ove školske godine uključeno je 100 učenika naše škole. Upisno područje naše Škole je poprilično raspršeno pa tako pojedini učenici imaju udaljenost od kuće do škole veću od tri kilometara. Provođenjem školskih preventivnih programa tijekom odgojno-obrazovnog procesa ima za cilj osposobiti što više mladih da se tijekom odrastanja, a posebno adolescencije što uspješnije odupru pritiscima društva i vlastitoj znatiželji koristeći vlastito samozaštitno reagiranje u izazovnim životnim situacijama.

Škola materijalne, tekuće i investicijske rashode financira iz proračuna jedinice lokalne i područne samouprave Grada Vinkovaca, dijelom iz Vukovarsko-srijemske županije te iz vlastitih prihoda, odnosno pružanjem usluge najma dvorane i školskog prostora.

U nastavku slijedi struktura prijedloga Financijskog plana za 2019. godinu i projekcija plana za 2020. i 2021. godinu. Prema dobivenim smjernicama za izradu Financijskog plana Upravnog odjela društvenih djelatnosti Grada Vinkovaca, primjenjuje se indeks 100,00 na ukupno planirane rashode za 2020. i 2021. godinu u odnosu na 2019. godinu.

Prijedlog Financijskog plana za 2018. godinu je prikazan u sljedećoj tablici:

Tablica 1. *Procjena prihoda i primitaka u 2019. godini.*

|  |  |
| --- | --- |
| **OPIS** | *Procjena prihoda* |
| a) Državni proračun | **21.500,00** |
| b) Županijski proračun | **1.000,00** |
| c) Gradski proračun | **1.042.000,00** |
| * *Materijalni i financijski rashodi* | *751.000,00* |
| * *Tekuće i investicijsko održavanje* | *70.000,00* |
| * *Pomoćnici u nastavi* | *110.000,00* |
| * *Projekt Vrijeme užine* | *90.000,00* |
| * *Shema školsko voće* | *21.000,00* |
| Vlastiti prihodi | **34.555,00** |
| Prihodi za posebne namjene | 0,00 |
| Pomoći | 0,00 |
| Donacije | 0,00 |
| Prihodi od nefinancijske imovine i nadoknade šteta s osnova osiguranja | 0,00 |
| Namjenski primici od zaduživanja | 0,00 |
| UKUPNO | **1.099.055,00** |

Prema prethodnoj tablici, planiraju se prihodi poslovanja u iznosu od 1.099.055,00 kn koji se planiraju utrošiti za financiranje rashoda. U strukturi prihoda poslovanja najveći udio prihoda odnosi se na prihode koji se osiguravaju iz Gradskog proračuna i to prihodi za materijalne i financijske rashode koji se planiraju u iznosu od 751.000,00 kn te prihodi za tekuće i investicijsko održavanje u iznosu od 70.000,00 kn. Planiraju se i sredstva za plaće pomoćnika u nastavi u iznosu od 100.000,00 kn. Sredstva za projekt Vrijeme užine planirana su u iznosu od 90.000,00 kn, dok su sredstva za Shemu školsko voće planirana u iznosu od 21.000,00 kn.

Ovim planom, planiraju se i sredstva iz Državnog proračuna koji se odnose na prijevoz učenika s teškoćama u razvoju u iznosu od 17.500,00 kn te sredstva za nabavu knjiga u iznosu od 4.000,00 kn.

Planiraju se i prihodi iz proračuna Županije koji se odnose na naknade mentorima za natjecanja u iznosu od 1.000,00 kn.

Vlastiti prihodi planiraju se u iznosu od 34.555,00 kn koji se odnose na prihode od najma prostora školske kuhinje i prihodi od najma školske dvorane te prihodi od kamata.

Rashodi poslovanja planiraju se u iznosu od 1.099.055,00 kn, koji se namjeravaju utrošiti za financiranje materijalnih i financijskih rashoda u iznosu od 751.000,00 kn, te za tekuća i investicijska održavanja u iznosu od 70.000,00 kn. Također, planiranim sredstvima za Pomoćnike u nastavi namjeravaju se pokriti svi rashodi vezani uz osiguranje plaća pomoćnika u iznosu od 110.000,00 kn, za prehranu učenika koji su korisnici projekta „Vrijeme užine III“ u iznosu od 90.000,00 kn, te za Shemu školsko voće u iznosu od 21.000,00 kn. Sredstvima iz Državnog proračuna planiraju se pokriti rashodi vezani za prijevoz učenika s teškoćama u razvoju, dok se sredstvima iz proračuna Županije namjeravaju pokriti troškovi natjecanja učenika te naknade njihovim mentorima. Rashodi za kapitalna ulaganja planiraju se u iznosu od 21.000,00 kn, od kojih se 4.000,00 kn odnosi za nabavu knjiga za lektire, a ostatak se planira utrošiti za nabavku računala i opreme.

Ravnatelj:

Krešimir Marijanović, prof.